সালাল বাঁধের দরজা খুলল ভারত, এবার অঝোরে কাঁদবে পাকিস্তান …

ওয়েবডেস্ক:  সালাল বাঁধের (Salal Dam) দরজা খুলল ভারত, এবার কী করবে পাকিস্তান (Pakistan) ? জম্মু-কাশ্মীরে (Jammu Kashmir)  চন্দ্রভাগা নদীর (Chandrabhaga River) উপরে সালাল বাঁধের জল ছাড়ল ভারত (India) । সিন্ধু জল চুক্তি স্থগিত করার পর থেকে এই বাঁধ বন্ধ ছিল। বিগত দুই দিন ধরে বাঁধ থেকে জল ছাড়ছে। সালাল বাঁধ হল জম্মু ও কাশ্মীর রাজ্যের চেনাব নদীর উপর অবস্থিত একটি বাঁধ। ভারত সালাল বাঁধের ৪টি গেট খুলে দিয়ে জল ছেড়েছে। এবার পাকিস্তানের জন্য এটি উদ্বেগের কারণ হয়ে দাঁড়াবে। কারণ এই জল শিয়ালকোটে নদীর জলস্তর বৃদ্ধি করবে।

প্রসঙ্গত, ভারত ও পাকিস্তানের মধ্যে সিন্ধু জলচুক্তি স্বাক্ষরিত হয় ১৯৬০ সালে। টানা ৯ বছর পর বিশ্বব্যাঙ্কের মধ্যস্থতায় ওই চুক্তি দুই দেশের মধ্যে স্বাক্ষরিত হয়। সিন্ধু জলবন্টন চুক্তি অনুযায়ী সিন্ধু, ঝিলম ও চেনাবের জল যাবে পাকিস্তানে। অন্যদিকে, রাভি, বিয়াস ও সাতলেজের জল আসবে ভারতে। চুক্তি অনুযায়ী সিন্ধুর ২০ শতাংশ জল ব্যবহার করতে পারবে ভারত। অন্যদিকে পাকিস্তান পাবে ৮০ শতাংশ জল।

আরও পড়ুন: ভারত-পাকিস্তান সংঘর্ষ বিরতির মাঝেই মোদির বাসভবনে বৈঠক

এবার কাশ্মীরে পহেলগাম কাণ্ডের পর থেকেই ভারতের হাজারো হুঁশিয়ারির সামনেও পাকিস্তানের নির্লজ্জ আচরণ দেখিয়ে যাচ্ছে। গতকাল সংঘর্ষ বিরতি দুই দেশের মধ্যে ঘোষণার কয়েকঘণ্টার পরেই পাকিস্তানের আসল রূপ সামনে চলে আসে। জম্মু, ফিরোজপুর, গুজরাটে আক্রমণ শানাতে শুরু করে পাক সেনা। ভারতের সেনাবাহিনী অতি তৎপরতার সঙ্গে পাকিস্তানের এই আক্রমণ প্রতিহত করে। ভারতের জবাবে পিছু হটে পাক সেনা।

ভারত ও পাকিস্তানের মধ্যেও কোনওদিনই সখ্যতা গড়ে ওঠেনি। ১৯৪৭ সালে দেশভাগের পর থেকে কাশ্মীরের মালিকানা নিয়ে ভারত ও পাকিস্তানের মধ্যে দ্বন্দ্ব চলে আসছে। এ নিয়ে তিনটি যুদ্ধে জড়িয়েছে তারা। এবারও পেহেলগাম হামলার পর উত্তেজনার পারদ চড়েছে। ২৬ জন নিরীহ মানুষের মৃত্যু ভারত যে অত সহযে ছেড়ে দেবে না তা স্পষ্ট  বার্তা দিয়ে জানিয়ে দেন প্রধানমন্ত্রী নরেন্দ্র মোদি।

তার পরে ৭ মে ভারতের পক্ষ থেকে’অপারেশন সিঁন্দুর’-এর অভিযান। যেখানে পাকিস্তানের আকাশসীমা থেকেই পাকিস্তানের ৯টি জঙ্গি ঘাঁটি গুঁড়িয়ে দেওয়া হয়।

দেখুন ভিডিও-